Document ID: /roh_data/filtered/fineweb-2-filterrobots_roh.jsonl.gz/17445

En tut èn vegnids investids 1.5 milliuns francs. La mesadad deriva dal chantun e da la Confederaziun. L’autra mesadad pajan las Ovras Electricas da Turitg EWZ, e quai or dal fond Naturemade Star, nua che clients interessads pon pajar in pau dapli per l’electric. Cun quels daners vegnan lura finanziads tals projects sco quel a Cazas.
Sco quai ch’il manader da projects da la EWZ Thomas Ziegler ha ditg, stettian mintg’onn a disposiziun radund quatter milliuns per tals projects. En general vegnia investì en la regiun nua che la EWZ è preschenta, ma sco segunda e terza prioritad vegnian era finanziads programs da revitalisaziun en il Grischun u era en l’entira Svizra.
RTR actualitad 18:00